**ОСНОВНО УЧИЛИЩЕ “ПАИСИЙ ХИЛЕНДАРСКИ“**

 **с. Перперек, общ. Кърджали ,**

 ***тел.: Директор:* 0878939469*; e-mail:*** **perperek\_ou@abv.bg**

УЧИЛИЩНА ПРОГРАМА

# за превенция на ранното напускане на училище в

***ОУ „Паисий Хилендарски“***

***с.Перперек***

#  за учебната 2021– 2022 година

### Утвърдена със Заповед № ………………………………………

***Програмата е обсъдена, гласувана и приета нАПедагогически съвет с протокол………………………………………….***

**І. Въведение**

Въвеждането на Училищна програма за превенция ранното напускане на училище в ОУ“ Паисий Хилендарски‘ с. Перперек се налага от това, че реален напредък в намаляване на напускащите училище ученици може да бъде постигнат само в резултат на прилагането на последователна и целенасочена политика, която се следва от цялата училищна общност.

Програмата е изготвена в съответствие с действащите стратегически и оперативни национални документи на МОН, в изпълнение на държавната политика за осигуряване на подкрепа за равен достъп до качествено образование и за развитие на потенциала на всеки ученик в училището с цел неговата личностна, професионална и гражданска реализация в обществото.

Важна роля в това отношение има училището, което трябва да подхожда комплексно и същевременно индивидуално за всеки конкретен случай на ученик, застрашен от отпадане. Предприемането на адекватни и ефективни мерки от педагогическия екип за намаляване броя на отсъствията, броя на преждевременно напусналите, следва да се основават на задълбочен анализ на причините, пораждащи тези явления.

Причините за допуснатите отсъствия и отпадане от училище са многообразни. Това определя необходимостта да се подхожда комплексно и същевременно да се действа индивидуално към конкретния случай на всяко дете, застрашено от отпадане. Необходимо е своевременно идентифициране на признаците за изоставане в усвояването на учебния материал и застрашеност от отпадане.

## Класификация на причините за отпадане от училище:

* **Социално-икономически причини**, свързани с риск за отпадане на ученици от образователната система са:
* Ниските доходи, които не позволяват на много семейства да покрият разходите на своите деца за образование (за учебници, тетрадки, дрехи, храна, компютър, лаптоп) и се посочват от родителите като главна причина за отпадане;
* Ученици, които не посещават училище, често подпомагат формирането на семейния бюджет;
* Ученици, които живеят в отдалечени населени места от училището;
* Ученици, чиито родители работят в чужбина или във вътрешността на страната;
* Конфликти в семейна среда;
* Липса на техническа обезбеченост за провеждане на обучение в електронна среда от разстояние.
* **Образователните причини** - свързани са както с училищната среда така и с организацията на учебния процес:
* Съществени са затрудненията при усвояване на учебния материал;
* Слаб интерес към учебния процес и произтичащото от него нежелание да се посещава училище;
* Наличие на конфликтни отношения със съученици и/или учители и др.

Отсъствията на учениците от час и отпадането им от системата на

образованието е във фокуса на Закона за предучилищно и училищно образование. Като основни причини за отсъствията и отпадане от училище на българските ученици се открояват - отсъствия, слаб успех и семейни или социални причини, лоша дисциплина и поведение по време на учебните часове. Учениците, които трудно се справят с материала постепенно губят интерес към учебния процес, което води до безпричинни отсъствия от училище. Учениците от социално слаби семейства особено от горен клас, са принудени да работят и то не само през летните месеци и ваканциите. Това също води до голям брой отсъствия. При семейства в риск е занижен контролът от страна на родителите, което поставя в риск от отпадане и самите ученици. Учениците от VII клас обикновено през ІІ учебен срок поставят акцент в подготовката си върху изпитите и игнорират останалите. Някои от тях се включват в уроци за подготовка за НВО което също води до натрупване на отсъствия. Този проблем се забелязва от години не само в нашето училище, но и в национален мащаб.

В ОУ“П.Хилендарски се обучават ученици от други села. Доста голям брой от учениците пътуват, за да дойдат на училище и понякога трупат закъснения, поради по-късно идване на училище. През изминалата учебна 2020/2021 г. най-много отсъствия са допуснати във випуск VІІ клас, а най-малко във випуск III клас. Конкретните причини за допуснатите през годината отсъствия не се различават съществено от споменатите по-горе тенденции в национален мащаб. В други конкретни случаи учениците, допуснали отсъствия по неуважителни причини, са имали семейни и други проблеми и конфликти, които са довели до непосещаване на учебни занятия. Предприети са мерки за намаляване броя на отсъствията – разговори с ученика от страна на ръководството, класния ръководител, педагогическия съветник . Разговори с родителя от страна на ръководството, класния ръководител, педагогическия съветник . Работа в насока подкрепа за личностно развитие на учениците, застрашени от отпадане.

След обявената епидемична обстановка и извънредно положение се премина в обучение изцяло в онлайн среда. При затруднено включване в обучението в онлайн среда учениците получиха подкрепа и съдействие от страна на класния ръководител, учители, педагогическия съветник .

Активно взаимодействие бе осъществено и с родители в електронна среда. Постигнат бе синхрон между всички учители, подкрепа на ръководството на училището с участие на родителите.

## ІІ. Цели на програмата

1. Ранно идентифициране на децата в риск чрез проучване и оценка на индивидуалните потребности и интереси на учениците.
2. Откриване и причините, водещи до отпадането на учениците от училище.
3. Набелязване и изпълняване на мерки за предотвратяване на отпадането на учениците от училище.

## ІІI. Задачи

1. Индивидуална оценка на причините за отпадането и планиране на подкрепа на учениците от ОУ‘‘ П. Хилендарски“, с. Перперек.
2. Създаване на подкрепяща среда в класа за застрашените ученици;
3. Разработване и прилагане на обучителни, извънкласни и извънучилищни програми и за мотивиране и задържане на ученици;
4. Осигуряване на консултиране, кариерно ориентиране, активна работа с родителите и с представителите на Обществения съвет;
5. Изготвяне на регистър за учениците в риск от преместване/отпадане от училище и работа според изискванията на Наредбата за приобщаващо образование.
6. Запознаване на учениците и техните родители с правилата за действие в условията на COVID-19.
7. Готовност към превключване на обучение на учениците в електронна среда от разстояние.
8. Поддържане на добър психоклимат и намаляване на ситуациите на напрежение, стрес и дезинформация.

## ІV. Маркери за идентифициране на ученици в риск от отпадане

1. Промяна в поведението на ученика – ранни индикации за отпадане

като закъснения, отсъствия, проблеми с дисциплината, взаимоотношенията в клас; понижаване на интереса към учебния процес и други;

1. По наблюдение на учители, класен ръководител, съученици, родители;
2. Наблюдение върху семейството и активна комуникация с родители;
3. По даден сигнал от други институции – отдел „Закрила на детето“; Местна комисия за борба с противообществените прояви на малолетни и непълнолетни; Комисия за закрила на детето; Полиция, Детска педагогическа стая, община и др.;
4. Отчитане на традиции, нрави, обичаи на конкретен етнос, към който принадлежи ученика.

## Инструментариум за идентифициране

За идентифициране на ученици в риск от отпадане в ОУ “П. Хилендарски“ са разработени:

* 1. Индивидуална карта за оценка на риска от отпадане за новоприетите ученици, която се актуализира от класния ръководител в началото на учебната година и периодично
	2. Активно взаимодействие между класния ръководител, учители, преподаващи на ученика, педагогическия съветник и психолог.

В началото на всяка учебна година въз основа на направено проучване сред учениците в училището педагогическият съвет извършва анализ и създават регистър на ученици в риск от отпадане. След това те изготвят индивидуални планове за работа с ученици, застрашени от отпадане в съответствие с изискванията на Наредбата за приобщаващо образование.

## План за действие по програмата

За идентифициране на ученик в риск от отпадане от училище е необходимо да се извърши анализ на случая и планиране на дейностите:

### Дейности на ниво клас:

* 1. Изготвяне на индивидуална оценка за всеки ученик в началото на

учебната година. Събиране и анализ на информацията от класен ръководител.

Създаване на подкрепяща среда в класа за застрашените ученици- отговорността е на класния ръководител и на всеки учител.

1.3. Класният ръководител установява причината за отсъствия.

* 1. Осигуряване на педагогическа подкрепа за тези деца от страна на

учителите –създаване на условия и организация за преодоляване на изоставането и пропуските чрез прилагане на индивидуален подход, чрез използване на самостоятелна и групова работа, консултации, допълнително обучение по учебен предмет.

* 1. Включване в извънкласни и извънучилищни дейности в съответствие с интересите и възможностите на тези деца. Чрез тези дейности се развиват силните страни на личността и се постига по-добра интеграция към образованието.

1.6. Документиране на предприетите мерки към ученика, застрашен от отпадане от училище, от педагогическия съветник и класния ръководител.

### Дейности на ниво училище:

* 1. Създаване на регистър за децата в риск от отпадане от училище

/включва следната информация за ученика: възраст, клас, неизвинени отсъствия, причини и предприетите мерки от различните институции/.

* 1. Формиране на комисии по конкретния случай на дете в риск да отпадне от училище, според идентифицираните потребности.

Със заповед на директора се сформира екип за подкрепа на личностното развитие за конкретен ученик:

* за работа с деца в риск да отпаднат от училище поради поведенчески проблеми;
* за работа с деца в риск да отпаднат от училище поради допуснати неизвинени отсъствия.

В екипа може да се включат представители на класните ръководители и други учители социален работник на родителите, на учениците, на обществени възпитатели и др. Екипите оказват съдействие за кариерно ориентиране и подготовка; индивидуална подкрепа на ученик от личност

,която той уважава- наставничество,развиване на творческите способности на учениците, информиране на децата за техните права и задължения;

* 1. Поддържане на добър психоклимат и намаляване на ситуациите на напрежение, стрес и дезинформация.
	2. Осигуряване на подкрепяща среда и техническа обезпеченост при необходимост.
	3. Готовност към превключване на обучение на учениците в електронна среда от разстояние.
	4. Запознаване с приетите правила на училището в условията на COVID-19.
	5. Включване на застрашените ученици в извънкласни дейности и проекти.
	6. Насочване на застрашен от отпадане ученик към Отдел „Закрила на детето.“
	7. Мотивационна работа за задържане на детето в училище.
	8. Осъществяване на ефективен диалог между училището и семейството на застрашените от отпадане деца.
	9. Осъществяване на партньорство между училището и всички заинтересовани страни на местно ниво за превенция на отпадането от образователната система.

### Дейности с родителите:

* 1. Запознаване на родителите с правилника на училището и

възможностите, които дава за обучение и възпитание на децата и създаване на Обществен съвет.

* 1. Запознаване с приетите правила на училището в условията на COVID-

19.

* 1. Информиране и консултиране на семейството за социалната

функция на образованието и последиците от отпадането на детето от училище.

* 1. Активна и навременна комуникация с родителската общност и в онлайн среда.

## Взаимодействие на училищно и извънучилищно ниво, взаимодействие с институции:

Семейство

Педагогически съветник

Училищна комисия за превенция на противообществени прояви на малолетни и непълнолетни

Училищен координационен съвет за противодействие на тормоза Екипи за подкрепа на личностно развитие

Педагогически съвет РУО

РЗИ

Дирекция „Социално подпомагане“, Отдел „Закрила на детето“

Местна комисия за превенция на противообществени прояви на малолетни и непълнолетни

Полиция

Детска педагогическа стая